डीडीसीए मामले को राष्ट्रीय स्तर पर ले जाएगी \"आप\'
दिल्ली एंड डिस्ट्रिक्ट क्रिकेट एसोसिएशन (डीडीसीए) में हुए कथित घोटाले मामले को आम आदमी पार्टी राष्ट्रीय स्तर पर ले जाएगी और केंद्रीय वित्त मंत्री अरुण जेटली को घेरेगी। पार्टी ने अरुण जेटली के खिलाफ खुद भाजपा के बुजुर्ग मार्गदर्शक मंडल द्वारा उठाए गए सवाल और भाजपा के निष्कासित सांसद कीर्ति आजाद का मुद्दा भी उठाएगी।
आम आदमी पार्टी इस बाबत आगामी 10 जनवरी को दिल्ली के जंतर-मंतर पर बड़े पैमाने पर विरोध-प्रदर्शन करेगी। शनिवार को प्रेस कांफ्रेंस के दौरान आप नेता दिलीप पांडेय और आशुतोष ने कहा कि अब तो डीडीसीए मामले कथित घोटाले मामले पर खुद भाजपा का मार्गदर्शक मंडल ही सवाल खड़ा कर रहा है। आप ने कहा है कि अरुण जेटली को भाजपा के वरिष्ठ नेताओं के सवालों का जवाब देना चाहिए। दिलीप पांडेय ने कहा कि अरुण जेटली को भले ही कीर्ति आजाद के सवालों से तकलीफ हो, लेकिन उन्हें अपने वरिष्ठ नेता लाल कृष्ण आडवाणी सहित वरिष्ठ नेताओं के सवालों का तो जवाब जरूर देना चाहिए। साथ ही इस मामले में भाजपा के राष्ट्रीय अध्यक्ष अमित शाह को भी अरुण जेटली से डीडीसीए घोटाले के मामले में सवाल पूछना चाहिए। आप ने सवाल किया है कि आखिर प्रधानमंत्री नरेंद्र मोदी ने डीडीसीए मामले में क्यों चुप हैं।
नई दिल्ली. प्रेसकांफ्रेंस में दिलीप पांडेय आशुतोष।
hin_Deva hin_Deva hin_Deva bho_Deva